הממלכה המרכזית

### שליטים

כיפה אדומה (מלכה לשעבר), בו פיפ הקטנה (בימי הרפובליקה של בו פיפ), וצפרדי (מלך נבחר).

### מייסדים

נוסדה בידי התושבים, בעיקר סבתוש והחזירון הקטן השלישי.

### מוסדות

בית המובחרים, חלק ממועצת־באושר־ובעושר וממועצת־באושר־לעד.

### גבולות

יערות הגמדים (מערב), הממלכה הקסומה (דרום), ארץ הטרולים והגובלינים (דרום-מזרח), הממלכה הנרדמת (מזרח), הממלכה הצפונית (צפון)

*"ממלכת כיפה אדומה היא הבטוחה והקטנה שבממלכות, ולכן חסרים בה חיילים ושומרים."*

## מאפיינים

הממלכה המרכזית, הממוקמת במרכז ארץ האגדות, היא קבוצה של כפרים בממלכה הצפונית שהותקפו בידי זאבים. כאשר המלכה הרעה, ששלטה בימים ההם בממלכה הצפונית, סירבה לעזור להם, הם מרדו וייסדו את הממלכה שלהם. הם בנו חומה עגולה סביב הממלכה כך שאף זאב לא יוכל להיכנס פנימה. המרד נודע גם בשם מהפכת מאנח"ז (מהומות אזרחים נגד חרות הזאב).

מכיוון שסיפורה של כיפה אדומה היה סמלי מאוד למאבק, היא הפכה למלכה הנבחרת הראשונה בהיסטוריה (המתחרה היחיד שלה היה החזירון הקטן השלישי, שסירב לתפקיד) כיפה קוראת לאזרחיה "כיפים". בית הנבחרים מסייע למלכה כיפה בקבלת החלטות בענייני הממלכה.

‏ישנן ארבע כניסות שמורות לממלכה לאורך החומה, שאורכה שלושים מטרים והיא עשויה מלבנים אפורות. מכל כניסה יוצאת דרך ישירה למרכז הממלכה, שם נמצאת העיר. ישנה רק עיר אחת בממלכה המרכזית, שאר הממלכה מורכבת מאדמות חקלאיות. העיר, מעודנת וציורית, מלאה בבתים קטנים וחנויות, בנויים מאבן ולבנים ומכוסים בגגות שחת. (ראו ‏‏עיר כיפה אדומה).‏‏

בסוף אזהרת האחים גרים, הנסיך צ'רלי נבחר למלך ומשנה את שם הממלכה ל**ממלכה המרכזית**.

## היסטוריה

### עידן הקסם

מועצת־באושר־ובעושר נוסדת והממלכות מתחלקות. השטח של הממלכה המרכזית נמצא עדיין בממלכה הצפונית.

### עידן הזהב

מהפכת מאנח"ז מתרחשת והממלכה מוקמת. כיפה אדומה נבחרת למלכה אחרי שניצלה משיני הזאב הרע. אחרי שנים של "חיים באושר ובעושר", הקוסמת מאיימת על כל ארץ האגדות. המלכה כיפה מודחת ומוחלפת בבו פיפ הקטנה והממלכה הופכת לרפובליקה. גנרל מרקיז והצבא הגדול מגיע ונלחם בממלכות.צפרדי נבחר למלך. האיש במסיכה מאיים על עולם האגדות ומשתלט על כל הממלכות.

## בסיפור

### קסם המשאלה

בספר הראשון בסדרה, התאומים מגיעים לממלכת כיפה אדומה אחרי שעזבו את הממלכה הקסומה עם נעל הזכוכית. הם מטפסים על החומה והולכים לעיר, מוצאים את הטירה. אחרי קריאת היומן, הם מגלים שקל לפרוץ לטירה בחצות הלילה. הם מוצאים את גבעול האפונים של ג'ק ואת נבלנית, הנבל שג'ק הציל מהענק, ומשכנעים את ג'ק לקחת אותם לטירה כדי לפגוש את המלכה כיפה אדומה.

ברגע שהם בטירה, הם מכירים את המלכה, שלא שמחה לחלוק את חברתו של ג'ק. היא מאפשרת להם להסתכל בחדר הסלים שלה, חדר גדול מלא בסלים שקיבלה לימי הולדת, חגים ואירועים מיוחדים אחרים. אחרי שהם עושים בלגן בניסיון למצוא את הסל הנכון לקסם המשאלה, המשרתת של כיפה אדומה מלווה אותם בחזרה לחדר הכס, שם המלכה כיפה מנסה לגרום לג'ק להסכים להינשא לה.

הם עוזבים את הטירה ומחליטים להישאר בפונדק הנעל, וממתינים לחצות הלילה כדי לפרוץ לטירה ולהמשיך בחיפושיהם. חזרתם לטירה קלה מאוד עם הנחיות היומן, והם מנווטים במהירות במסדרונות, נכנסים בטעות לחדר השינה של המלכה כיפה ואז מוצאים את חדר הסלים. הם נכנסים שוב אל תוך החדר לחפש, כשהציידת מגיעה, מטפסת דרך החלון, בחיפושיה אחר הסל למען המלכה הרעה. כאשר היא מגלה שהתאומים שם, היא מבעירה את הסלים ויוצאת לאחר שחתכה חלק מקליפת הסל שחיפשה. התאומים מצליחים בקושי להיחלץ עם חלק מקליפת הסל לפני שהטירה מתכלה בלהבות. הם עוזבים מיד את הממלכה דרך השער המזרחי, נתקלים בזהבה ובג'ק בפגישתם.

### שובה של הקוסמת

התאומים שבים לממלכת כיפה אדומה מלווים בצפרדי, שעבר להתגורר בטירתה החדשה של כיפה אדומה. הטירה שופצה אחרי שנשרפה בספר הראשון, והיא כעת גבוהה יותר ורחבת ידיים, עם מספר מגדלים, כיפה גדולה במרכז ושעון בחזית. וכמו שקונר ציין, היא נראית כמו שילוב של שאר הטירות בארץ האגדות.

לאחר פגישת מועצת־באושר־ובעושר בארמון מקסים, התאומים חוזרים לממלכת כיפה אדומה עם צפרדי וכיפה, שם הם מגלים שהחומה המקיפה אותה נעלמה, אות שהקוסמת החלה בהתקפותיה. תושבי הכפר והמלכה כיפה מרגישים חשופים וחסרי הגנה ללא החומה: "*זאת לא רק חומה, החומה הזאת הפרידה בינינו לבין שאר העולם! היא מסמלת את הביטחון ואת הניצחון שלנו אחרי שנים של מאבק! אולי הזאב הרע ולהקת צאצאיו כבר אינם, אבל החומה נותרה סמל של ביטחון בעיני בני עמי.*"

בהתאחדות מחודשת עם ג'ק וזהבה בטירה של המלכה כיפה, קונר מוצא מידע על מוט הפלאות באחד מספריו של צפרדי, וכולם מחליטים לעבוד על הרכבתו כדי להביס את הקוסמת. צפרדי מעלה את הרעיון לנסוע בכדור פורח, והם מסכימים לבנות ספינה שתוכל לעזור להם לטוס מעל הממלכות ולהפליג גם על פני הים. המלכה כיפה מנדבת את הציוד לבנייתו - אוספי הסלים והשמלות שלה, כמו גם שמן מנורות - והם מזמנים את עזרתם של נגרי הממלכה, בראשות החזירון הקטן השלישי, לבניית הספינה. סבתה של כיפה והאישה הקטנה לוקחות אחריות על תפירת הבלון.

הגיבורים מגלים שהמלכה כיפה כרתה את שיח האפונים של ג'ק וכאשר הם רוצים להגיע לטירת הענק כדי להרכיב את מוט הפלאות, הם צריכים למצוא את הסוחר הנודד ולקבל אפוני פלא חדשים. אחרי שהם מקבלים אותם, הם שבים לבית של ג'ק כדי לשתול אותם ומבקשים מנבלנית, שלא כל כך שמחה בזה, להשגיח עליהם.

אחרי השלמת בניית הספינה, המלכה כיפה מכתירה אותה בשם *ספינת הוד מלכותה סבתוש*, והם עוזבים את הממלכה לעבר ההרפתקה שלהם. הם חוזרים רק כשהם בטוחים שגבעול האפונים גדל, מוכנים לאסוף את החפץ היקר ביותר לליבו של הענק, אבל כשהם מטפסים לטירה שלו הם מגלים שיש להם את החפץ מכבר - הנבל. הם יורדים בגבעול, נמלטים מהחתול הענק, וכיפה כורתת את הגבעול בעזרת גרזן מהבקתה של ג'ק. עכשיו, עם הנבל כחלק מקבוצתם, הם עולים אל *הסבתוש* ועוזבים כדי לחפש את החפץ הבא.

ממלכת כיפה אדומה מוזכרת שוב רק בסוף הספר, כשכל השליטים נלכדים בידי אזמיה, והיא דורשת מהם להעביר את הממלכות שלהם לידיה. המלכה כיפה מצליחה להרוויח קצת זמן כשהיא אומרת לאזמיה שהממלכה והזכות למסור אותה לא שייכות לה, מכיוון שהיא מלכה נבחרת. כשאזמיה מאיימת להרוג את כל האזרחים הממלכה ולהשאיר רק את כיפה, היא נכנעת, אבל לפני שהיא מוסרת לקוסמת את ממלכתה, הם מופתעים בידי אלכס, שבסופו של דבר מביסה את אזמיה.

### אזהרת האחים גרים

בחלק השלישי בסדרה, מגלים שהמלכה כיפה הקימה את בית המובחרים של המלכה כיפה אדומה, שבו נציגים מכל אזור בממלכה עוזרים לה לקבל החלטות. *“ככה כל החלטה מתקבלת על דעת כולם ומתוכננת היטב, ולא יכולים להאשים רק אותי בדברים שאינם מצליחים.”*

אלכס מבקרת את כיפה במהלך אספה פתוחה בבית המובחרים, אישה אחת מפריעה בהתפרצות ואומרת שיש לה הודעה. היא אומרת ששמה בו פיפ הקטנה והיא רוצה לקרוא תיגר על המלכה כיפה אדומה על כס המלוכה. היא מציגה עצומה חתומה על ידי מאה אזרחים שמסכימים לבחירות ובוחרים את בו פיפ כמועמדת שלהם. "*אני מאמינה שאפשר לנהל את הממלכה הזאת בצורה אחראית יותר שתועיל לכולם במידה שווה — ואני מאמינה שאני האישה הכי מתאימה למלא את התפקיד הזה.*"

בו מאתגרת את המלכה כיפה לעימות. "*הקלפיות הוצבו לאורך הפארק שבמרכז הממלכה. שני דוכני נואמים הוצבו על המדרגות הקדמיות של בית המובחרים ורוב תושבי הממלכה התאספו ברחבה שלפני הבניין. נציגי בית המובחרים ישבו לרגלי המדרגות. מִשׂרתם הרמה זיכתה אותם במקום בשורה הראשונה של קהל הצופים בעימות.*" בו מטפלת בעימות ביעילות רבה, ותושבי הכפר מתרשמים מאוד ממנה, בעוד כיפה לא מספקת תשובות רציניות. בסופו של דבר כיפה מפסידה בבחירות ומגורשת. המלכה בו פיפ הקטנה משנה את שם הממלכה ל*רפובליקה של בו פיפ*.

כשהצבא הגדול מגיע לארץ האגדות ומאיים על שלומם של כל הממלכות, אלכס מזמינה את המלכים לממלכת הפיות כדי לקיים אספה. במניין צבאות ההגנה המלכה הקטנה בו פיפ לא יודעת את מספר החיילים ברפובליקה שלה, וכיפה, שעברה לממלכת הפיות, מספקת את התשובה: 828 אנשים. המלכות הנוכחיות ולשעבר נשלחות לדרך סודית להגנתן, עם כל שאר המלכים.

מאוחר יותר, במהלך הקרב עם הצבא הגדול, מתגלה שבו הקטנה מאוהבת באיש במסכה, אבל כשהוא מצווה על הדרקון להרוג את כולם, כולל אותה, היא מתה משברון לב.

לאחר שהשלום שב על כנו, החזירון הקטן השלישי מגיע לממלכת הפיות כדי להכריז שנערכו בחירות חדשות לאחר מותה של בו הקטנה, וצפרדי נבחר למלך.

### מעבר לממלכות

בתחילת הספר הרביעי, כיפה מסבירה איך צפרדי החליט לשנות את שם הממלכה ל"ממלכה המרכזית". מאוחר יותר, צפרדי נחטף בידי מורינה וכיפה יוצאת למסע עם התאומים וחבריהם במטרה לרדוף אחרי האיש במסכה. לא ברור מי מנהל את הממלכה בזמן שהם אינם - ככל הנראה בית המובחרים. לא מוזכר מה קורה להם כאשר כל הממלכות האחרות מותקפות, אך כל האזרחים נאספים ומוחזקים בשבי בממלכה הצפונית.

### עולמות מתנגשים

לאחר ההרס שגרם הצבא הספרותי בממלכה המרכזית, יש להניח שהיא התאוששה מהנזק.

## מקומות ידועים

* העיירה של כיפה אדומה - העיר היחידה בממלכה
	+ הטירה של כיפה אדומה (הישנה & החדשה): הבית של המלכה כיפה. אחרי הדחתה, בו פיפ הקטנה הסבה את הטירה לבית יתומים. כיפה וצפרדי חוזרים אליה אחרי מותה של בו פיפ.
		- חדר הסלים של כיפה אדומה
		- החדרים של המלכה כיפה
		- הספרייה של צפרדי
		- בית המובחרים לשעבר
	+ בנק השפן הקטן (אנגלית: *בנק הני פני*)
	+ מזנון הדייסה של סבתא (אנגלית: *חנות העוגות של ג'ק הורנר*)
	+ מאפיית איפה העוגה (אנגלית: *מאפיית פאט־א־קייק*)
	+ פונדק הנעל: נעל ענקית שהוסבה למלון.
	+ מספר אנדרטאות, כולל הקיר של סר המפטי דמפטי, הגבעה של ג'ק וג'יל והפסל של הילד שצעק זאב.
	+ גבעול האפונים של ג'ק והבקתה שבה הוא ואמו חיו לפני שהביס את הענק. בראש הגבעול נמצאת טירת הענק.

* חוות בו פיפ

* בית המובחרים: הגרסה הכִּיפִּית של הפרלמנט.

## תושבים ידועים

* כיפה אדומה: המלכה הנבחרת.
* סבתא של כיפה אדומה
* צפרדי: (עובר לממלכה בשובה של הקוסמת) שולט כמלך נבחר
* ג'ק: פעם גר בממלכה, כעת במנוסה עם זהבה
* זהבה: פעם גרה בממלכה, כעת במנוסה
* דייסה: הסוסה של זהבה
* אבזם: סוס מאורוות המלכה
* שיבולת שועל: סייח, בנם של דייסה ואבזם
* קלהאודיוס: זאב המחמד של כיפה אדומה
* בו פיפ הקטנה: שליטה נבחרת לשעבר
* החזירון הקטן השלישי: אחד הנגרים הטובים ביותר בממלכה
* האישה הקטנה: מפעילה את פונדק הנעל.
* הענק: נהרג בידי ג'ק
* החתול הענק: גר בטירת הענק בקצה גבעול האפונים
* נבלנית: פעם גרה עם ג'ק אחרי שהציל אותה מטירת הענק
* הזאב הגדול והרע: הטיל אימה בעבר על האיזור הכפרי
* שלושת הדובים: תבעו את זהבה על פריצה לביתם
* סר המפטי דמפטי: חבר של אמא אווזה
* שלושת העכברים העיוורים: חברים בבית המובחרים
* סר בה־בה בלק שיפ: חבר בבית המובחרים
* ליידי מאפט: חברה בבית המובחרים
* ג'ורג'י פורג'י: בעלה של ליידי מאפט
* סר ג'ק הורנר: חבר בבית המובחרים
* ג'ק וג'יל
* הילד שצעק זאב
* להקת הזאב הרע: מטילים אימה על האזרחים, מבקשים את נקמת דם אביהם
* **הצבא של כיפה אדומה:** באזהרת האחים גרים, הצבא מונה 828 חיילים (לפני המלחמה בצבא הגדול).

## מקורות

1. ↑ א"ה I, פרק 10
2. ↑ א"ה II, פרק 15
3. ↑ א"ה II, פרק 14
4. ↑ א"ה III, פרק 4
5. ↑ א"ה III, פרק 6
6. ↑ א"ה III, פרק 13
7. ↑ א"ה IV, פרק 6
8. ↑ א"ה III, פרק 18